

**Javni natječaj za predlaganje programa i projekata**

**iz područja kulture za 2017.**

Upute za prijavitelje

Datum raspisivanja Natječaja: 25. siječnja 2017.

Rok za dostavu prijava: 24. veljače 2017.

KLASA: 612-01/17-01/2

URBROJ: 2144/01-01-17-2

Labin, 25. siječnja 2017.

SADRŽAJ

[1. NATJEČAJ ZA SUFINANCIRANJE PROGRAMA JAVNIH POTREBA U KULTURI GRADA LABINA ZA 2017. GODINU 3](#_Toc442253973)

[1.1 UVOD 3](#_Toc442253974)

[1.2 CILJEVI NATJEČAJA I PRIORITETI ZA DODJELU SREDSTAVA 3](#_Toc442253975)

[1.3 VREDNOVANJE NATJEČAJA 4](#_Toc442253976)

[2. FORMALNI UVJETI NATJEČAJA 4](#_Toc442253977)

[2.1 PRIHVATLJIVOST 4](#_Toc442253978)

[2.1.1 PRIHVATLJIVI PRIJAVITELJI 4](#_Toc442253979)

[2.1.2. PRIHVATLJIVI PARTNERI NA PROJEKTU/PROGRAMU 5](#_Toc442253980)

[2.1.3 PRIHVATLJIVE AKTIVNOSTI KOJE ĆE SE FINANCIRATI PUTEM NATJEČAJA 5](#_Toc442253981)

[2.1.4 PRIHVATLJIVI TROŠKOVI KOJI ĆE SE FINANCIRATI PUTEM NATJEČAJA 6](#_Toc442253982)

[2.2 KAKO SE PRIJAVITI 7](#_Toc442253983)

[2.2.1 SADRŽAJ OPISNOG OBRASCA 8](#_Toc442253984)

[2.2.2 SADRŽAJ OBRASCA PRORAČUNA 8](#_Toc442253985)

[2.2.3 GDJE POSLATI PRIJAVU? 9](#_Toc442253986)

[2.2.4 ROK ZA SLANJE PRIJAVE 9](#_Toc442253987)

[2.2.5 KOME SE OBRATITI UKOLIKO IMATE PITANJA? 9](#_Toc442253988)

[2.3 PROCJENA PRIJAVA I DONOŠENJE ODLUKE O DODJELI SREDSTAVA 10](#_Toc442253989)

[2.4 OBAVIJEST O DONESENOJ ODLUCI O DODJELI FINANCIJSKIH SREDSTAVA I PRAVO PRIGOVORA 13](#_Toc442253990)

[2.4.1 UGOVARANJE 13](#_Toc442253991)

[2.4.2 OBJAVA REZULTATA 13](#_Toc442253992)

[2.4.3 INDIKATIVNI KALENDAR NATJEČAJNOG POSTUPKA 14](#_Toc442253993)

[2.5 IZVJEŠTAVANJE O PROVEDBI ODOBRENE POTPORE 14](#_Toc442253994)

[3. KLAUZULA O PRIHVAĆANJU JAVNE OBJAVE OSOBNIH PODATAKA 15](#_Toc442253995)

**1. NATJEČAJ ZA SUFINANCIRANJE PROGRAM JAVNIH POTREBA U KULTURI GRADA LABINA ZA 2017. GODINU**

**1.1 UVOD**

Stvaranje okruženja poticajnog za razvoj civilnog društva jedna je od pretpostavki i mjerila demokracije i stabilnosti političkog sustava svake sredine. Djelovanje organizacija civilnog društva jedan je od najvažnijih indikatora razine demokratičnosti neke zajednice. Organizacije civilnog društva stoga imaju važnu ulogu u povezivanju zajednice i javnih institucija, te imaju snažan utjecaj na oblikovanje i provođenje potreba i aktivnosti za korist zajednice. Grad Labin već godinama njeguje pozitivan odnos i dobro surađuje s civilnim sektorom kroz financijske potpore programa i projekata.

U skladu sa zakonskim odredbama („Zakon o udrugama“ NN br. 27/14). i odredbama Uredbe („Uredba o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge“ NN br. 26/15.), Grad Labin je dana 18. siječnja 2016. godine usvojio Pravilnik o financiranju programa, projekata i javnih potreba sredstvima proračuna Grada Labina („Službene novine Grada Labina“ 1/16.) kojim se definiraju i utvrđuju kriteriji, mjerila i postupci za dodjelu i korištenje sredstava proračuna Grada Labina. Lokalni strateški dokument opisuje probleme koje treba riješiti („Strategija razvoja Grada Labina 2016.-2020.“, „Službene novine Grada Labina“ broj 10/16. i „Kulturna strategija Grada Labina („Službene novine Grada Labina“ br.6/13.) Grad Labin će na temelju javnog natječaja u 2017. godini dodijeliti bespovratna sredstva organizacijama civilnog društva kao podršku u okviru svoga operativnog djelovanja, kako bi na što kvalitetniji način odgovorili na prepoznate potrebe društvene zajednice. Time se potiče organizacije civilnog društva na osmišljavanje i provedbu aktivnosti i programa s posebnim naglaskom na poticanje volonterstva te jačanja svijesti građana o važnosti i mogućnostima djelovanja organizacija civilnog društva u pripremi, donošenju i provođenju javnih politika.

Organizacije civilnog društva koje pokazuju interes za korištenjem sredstava iz javnih izvora moraju biti spremne na ispunjavanje utvrđenih zahtjeva sa svrhom osiguranja što kvalitetnijeg nadzora nad trošenjem sredstava poreznih obveznika.

Financiranje programa/projekata provodi se putem javnog natječaja, čime se osigurava transparentnost dodjele financijskih sredstava i omogućava dobivanje kvalificiranih prijava, odnosno odabir najkvalitetnijih programa/projekata. U konačnici, veća otvorenost i transparentnost postupaka dodjele financijskih sredstava iz javnih izvora za programe/projekte od interesa za opće dobro pridonijeti će osnaživanju povjerenja građana u rad tijela javne vlasti kao i u rad organizacija civilnog društva.

**1.2 CILJEVI NATJEČAJA I PRIORITETI ZA DODJELU SREDSTAVA**

Opći cilj ovog Natječaja za financiranje aktivnosti je potpora udrugama koje kroz svoje područje djelovanja provode projekte koji su usmjereni određenim društvenim skupinama radi unaprjeđenja kvalitete života, obogaćivanje kulturne ponude grada Labina, prezentacija i upoznavanje lokalnog stanovništva sa radom udruge, poticanje djece, mladih i odraslih na aktivno sudjelovanje u društvu. Natječaj se odnosi na projekte i manifestacije u kulturi od interesa za Grad Labin.

Specifični ciljevi ovog Natječaja jesu pružanje potpore organizacijama civilnog društva čije aktivnosti doprinose zadovoljenju javnih potreba i ispunjavanju ciljeva i prioriteta definiranih strateškim i planskim dokumentima Grada Labina , Statuta Grada Labina i Kulturne strategije Grada Labina, a koje su programski usmjerene na rad u područjima naznačenim u ovom Natječaju te čiji programi i projekti doprinose razvoju prioritetnih područja iz javnog natječaja.

**Natječaj ima slijedeća prioritetna područja :**

- likovna i galerijska djelatnost

- glazbene, plesne i filmske manifestacije

- književne manifestacije

- tradicijske manifestacije

- manifestacije suvremene umjetnosti i nove medijske kulture

- izdavaštvo.

**1.3 Planirani iznosi i ukupna vrijednost natječaja**

Ukupna vrijednost natječaja iznosi 247.000,00 kuna.

Financijske potpore za pojedini projekt/manifestaciju odobravaju se u iznosu od najmanje 1.000 kuna do najviše 100.000 kuna, odnosno do maksimalno 2 potpore po prijavitelju.

Okvirni broj projekata koji će se financirati je 15.

Programi se mogu financirati u 100% iznosu ukupnih prihvatljivih troškova projekta, pri čemu potencijalni prijavitelji nisu dužni osigurati sufinanciranje iz vlastitih sredstva.

# 

# 2. FORMALNI UVJETI NATJEČAJA

## 2.1 PRIHVATLJIVOST

2.1.1 Prihvatljivi prijavitelji: tko može podnijeti prijavu

* biti upisan u Registar udruga ili drugi odgovarajući registar i Registar neprofitnih organizacija
* biti registriran kao udruga ili druge pravne osobe čija temeljna svrha nije stjecanje dobiti (organizacije civilnoga društva)
* biti svojim statutom opredijeljena za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom
* projekti se moraju održavati na području Grada Labina
* imati uredno ispunjene obveze iz svih prethodno sklopljenih ugovora o financiranju iz proračuna Grada i drugih javnih izvora
* imati podmirene sve obaveze s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada te trgovačkim društvima u vlasništvu Grada
* dokazati da se protiv korisnika odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom
* imati utvrđen način javnog objavljivanja programskog i financijskog izvješća o radu za proteklu godinu (mrežne stranice udruge ili drugi prikladan način)
* imati definirane alternativne izvore financiranja (sustav prikupljanja članarina, donacije, sponzorstva, gospodarske djelatnosti i dr.) te
* uredno predavati sva izvješća Gradu i drugim institucijama.

Na ovaj Javni natječaj mogu se prijaviti udruge, pravne i fizičke osobe (samostalni umjetnici, registrirane samostalne profesije), kao i druge pravne osobe koje imaju sjedište ili djeluju na području Grada Labina ili svojim djelovanjem obuhvaćaju korisnike s područja Grada Labina te su upisane u odgovarajuće registre obavljanja djelatnosti.

Prijavitelj mora:

* imati sjedište u Republici Hrvatskoj
* biti upisan u Registar udruga Republike Hrvatske
* biti upisan u Registar neprofitnih organizacija pri Ministarstvu financija
* biti svojim statutom opredijeljen za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom
* provoditi svoje aktivnosti na području Grada Labina
* imati uredno ispunjene obveze iz svih prethodno sklopljenih ugovora o financiranju iz proračuna Grada i drugih javnih izvora
* imati podmirene sve obaveze s osnove plaćanja doprinosa za mirovinsko i zdravstveno osiguranje i plaćanje poreza te drugih davanja prema državnom proračunu i proračunu Grada Labina te trgovačkim društvima u vlasništvu Grada Labina
* dokazati da se protiv korisnika odnosno osobe ovlaštene za zastupanje ne vodi kazneni postupak i nije pravomoćno osuđen za prekršaje ili kaznena djela definirana Uredbom
* voditi transparentno financijsko poslovanje u skladu s zakonskim propisima.

Pravo prijave na Natječaj nemaju:

* ogranci, podružnice i slični ustrojbeni oblici udruga koji nisu registrirani sukladno Zakonu o udrugama kao pravne osobe;
* udruge koje nisu upisane u Registar neprofitnih organizacija;
* udruge čiji rad/djelatnost nije vezana uz ciljeve natječaja;
* udruge koje su nenamjenski trošile prethodno dodijeljena sredstva iz javnih izvora (nemaju pravo prijave sljedeće dvije godine, računajući od godine u kojoj su provodile projekt);
* udruge koje su u stečajnom postupku, postupku gašenja, postupku prisilne naplate ili u postupku likvidacije;
* udruge koje nisu ispunile obveze vezane uz plaćanje doprinosa ili poreza

**Partnerstvo na provedbi projekata i programa**

U okviru ovog Natječaja moguće je prijaviti projekte i programe u partnerstvu s drugim organizacijama civilnog društva koje imaju iste ili slične programske ciljeve i čiji je rad usmjeren ka postizanju ciljeva Natječaja. Partneri moraju zadovoljiti sve uvjete prihvatljivosti koji vrijede za prijavitelja, što se dokazuje dostavom iste dokumentacije koju je obvezan dostaviti prijavitelj, a navedena je u opisnom obrascu.

Prijavitelj i partner trebaju priložiti popunjenu, potpisom odgovorne osobe te pečatom

ovjerenu Izjavu o partnerstvu (Obrazac 5.)

2.1.2 Prihvatljive aktivnosti koje će se financirati putem natječaja

- likovni i galerijski projekti

- poticanje aktivnosti s područja glazbe, glazbeno-scenske umjetnosti,

- poticanje filmske i manifestacije izvedbene umjetnosti,

- poticanje kulturno umjetničkog amaterizma i njegovanju folklornog izričaja

- potpora djelatnosti puhačkog orkestra

- jačanje i razvitak novih medijskih kultura,

-zaštita i očuvanje nematerijalnih kulturnih dobara

- poticanja kulturnog identiteta Grada, povijesnih ličnosti i njegovanje cakavice

-izdavački projekti koji promoviraju jezik, običaje i kulturno nasljeđe Labina

- izdavanje likovnih monografija labinskih umjetnika

- izdavanje CD-a i DVD –a labinskih glazbenih skupina

- promocija glazbe i kulture mladih neafirmiranih izvođača s područja Grada Labina

Programske/projektne aktivnosti se moraju provoditi na području Grada Labina, za/s korisnicima s područja Grada Labina. Pojedine aktivnosti (npr. studijska putovanja, partnerske aktivnosti, gostovanja i sl.) moguće je organizirati izvan područja Grada Labina i Republike Hrvatske

Popis programskih aktivnosti nije konačan, već samo ilustrativan te će se odgovarajuće aktivnosti koje doprinose ostvarenju općih i specifičnih ciljeva Natječaja, a koje nisu spomenute gore, također uzeti u obzir za financiranje.

Pri provedbi programskih aktivnosti prijavitelj mora osigurati poštovanje načela jednakih mogućnosti, ravnopravnosti spolova i nediskriminacije te razvijati aktivnosti u skladu s potrebama u zajednici.

**Sljedeće vrste aktivnosti nisu prihvatljive za financiranje:**

* aktivnosti koje se ne provode na području Grada Labina
* aktivnosti koje se financiraju iz ostalih izvora
* aktivnosti koje se odnose isključivo na razvoj strategija, planove i druge slične dokumente
* aktivnosti koje se tiču isključivo pravne zaštite
* aktivnosti koje se odnose isključivo ili većim dijelom na kapitalne investicije, kao što su obnova ili izgradnja zgrade
* putni troškovi i studijska putovanja radi prezentacije redovnog rada udruge koji nisu povezani s ciljem Natječaja.

Popis neprihvatljivih programskih aktivnosti nije konačan, već samo ilustrativan te će se odgovarajuće primjenjivati na aktivnosti koje ne doprinose ostvarenju općih i specifičnih ciljeva Natječaja.

2.1.3 Prihvatljivi troškovi koji će se financirati ovim natječajem

Sredstvima ovog Natječaja mogu se financirati samo stvarni i prihvatljivi troškovi, nastali provođenjem projekta u vremenskom razdoblju naznačenom u ovim Uputama, a isti mogu biti identificirani i provjereni te računovodstveno evidentirani kod korisnika financiranja prema važećim propisima o računovodstvu.

Prilikom procjene programa/projekta, ocjenjivat će se potreba naznačenih troškova u odnosu na predviđene aktivnosti, kao i realnost visine navedenih troškova.

Pod prihvatljivim izravnim troškovima podrazumijevaju se troškovi koji su neposredno povezani uz provedbu pojedinih aktivnosti predloženog programa kao što su:

* izdaci za troškove plaća i naknada voditeljima programa ili projekta, izvoditeljima iz udruge i/ili vanjskim suradnicima koji sudjeluju u provedbi projekta (ugovor o autorskom djelu i honorar, ugovor o djelu, ugovor o djelu redovitog studenta, ugovor o radu) pri čemu treba navesti broj mjeseci i mjesečni bruto iznos naknade,
* troškovi kupnje opreme i materijala nužne za provedbu projekta ili programa koja mora biti specificirana po vrsti i iznosu
* organizacija radionica, predavanja, okruglih stolova, književnih večeri, skupova, izložbenih programa (pri čemu treba posebno naznačiti vrstu i cijenu svake usluge),
* grafičke usluge (grafička priprema, usluge tiskanja kataloga, letaka, brošura, časopisa, knjiga, zbirka i sl. pri čemu treba navesti vrstu i namjenu usluge, količinu, jedinične cijene),
* usluge promidžbe (televizijske i radijske prezentacije, održavanje internetskih stranica, obavijesti u tiskovinama, promidžbeni materijal i sl. pri čemu je potrebno navesti vrstu promidžbe, trajanje i cijenu usluge),
* troškovi reprezentacije vezani uz organizaciju programskih odnosno projektnih aktivnosti (pri čemu treba navesti svrhu, učestalost i očekivani broj sudionika i sl.),
* izdaci za prijevoz i smještaj (pri čemu je potrebno specificirati broj osoba, odredište, učestalost i svrhu putovanja te vrstu javnog prijevoza, vrstu smještaja i broj noćenja),
* putni troškovi (priznaju se ako je putovanje potrebno za provedbu aktivnosti),
* troškovi komunikacije (troškovi telefona, interneta i sl.) koji moraju biti specificirani
* ostali troškovi koji su izravno vezani za provedbu aktivnosti programa ili projekta.

Pod neizravnim troškovima podrazumijevaju se troškovi koji nisu izravno povezani s provedbom programa, ali neizravno pridonose postizanju njegovih ciljeva pri čemu i ovi troškovi trebaju biti specificirani i obrazloženi.

Vrijednost neizravnih troškova ne smije premašiti 20% ukupnih prihvatljivih troškova projekta. Pod neizravnim troškovima podrazumijevaju se troškovi energije, komunalnih usluga, najam prostora, troškovi uredskog materijala, sitnog inventara, knjigovodstvene usluge, namještaja. U slučaju prijave kupnje opreme i namještaja prijavitelji su dužni kao prilog obrascu proračuna dostaviti valjanu ponudu dobavljača/proizvođača opreme odnosno namještaja.

U neprihvatljive troškove spadaju:

* ulaganja u kapital ili kreditna ulaganja, jamstveni fondovi;
* troškovi kupnje opreme i namještaja ako premašuju vrijednost od 20 % ukupnih prihvatljivih troškova projekta;
* troškovi kamata na dug;
* kazne, financijske globe i troškovi sudskih sporova;
* doprinosi za dobrovoljna zdravstvena ili mirovinska osiguranja koja nisu obvezna prema nacionalnom zakonodavstvu;
* plaćanje naknada, potpora i nagrada zaposlenima;
* troškovi koji su već bili financirani iz javnih izvora odnosno troškovi koji se u razdoblju provedbe programa financiraju iz drugih izvora;
* doprinosi u naravi: nefinancijski doprinosi (robe ili usluge) od trećih strana koji ne obuhvaćaju izdatke za Korisnika;
* troškovi koji nisu predviđeni Ugovorom;
* donacije u dobrotvorne svrhe;
* zajmovi drugim organizacijama ili pojedincima;
* drugi troškovi koji nisu u neposrednoj povezanosti sa sadržajem i ciljevima programa.

## 2.2 KAKO SE PRIJAVITI

Svi prijavitelji moraju svoj program/projekt prijaviti na propisanim obrascima uz detaljan opis programa/projekta koji prijavljuju za dobivanje financijske potpore. Obrascima treba priložiti i ostalu traženu dokumentaciju.

Obavezna natječajna dokumetacija za prijavu programa/projekta je:

1. Obrazac opisa programa ili projekta – Obrazac 1
2. Obrazac proračuna programa ili projekta – Obrazac 2
3. Obrazac Izjave o nepostojanju dvostrukog financiranja - Obrazac 3
4. Obrazac Izjave o ispunjavanju preuzetih obveza – Obrazac 4
5. Obrazac Izjave o partnerstvu – Obrazac 5
6. Izvod iz matične knjige radnika (evidencija o zaposlenim radnicima) – popunjava i udruga koja nema zaposlene osobe – Obrazac 6
7. Obrazac životopisa voditelja programa ili projekta – Obrazac 7
8. Obrazac Izjave o dostavi dodatne dokumentacije – Obrazac 8
9. Izvadak iz Registra udruga ne stariji od tri mjeseca od dana raspisivanja natječaja (može ga zamijeniti ispis elektronske stranice sa svim podacima udruge u registru udruge)
10. Izvadak iz Registra neprofitnih organizacija (može ga zamijeniti i ispis elektronske stranice sa svim podacima organizacije iz registra)
11. Popis članova u skladu sa Zakonom o udrugama i Statutom udruge
12. Za obveznike jednostavnog knjigovodstva- Odluka o vođenju jednostavnog knjigovodstva i preslika Knjige prihoda i rashoda za 2016. godinu (preslike)
13. Dokaz o uredno predanom izvješću o volontiranju u prethodnoj godini (predaje se nadležnom ministarstvu) – ukoliko je izvješće podneseno

Obrasci pod rednim brojevima od 9. do 13. odnose se isključivo na neprofitne organizacije.

Slijedeći se dokumenti odnose na ostale prijavitelje:

1. Dokaz o pravnoj osobnosti – izvadak iz Registra trgovačkog suda (preslika)
2. Izvadak iz Registra obrtnika (preslika obrtnice)
3. Potvrda članstva u Hrvatskoj zajednici samostalnih umjetnika

*2.2.1 Sadržaj Opisnog obrasca*

Opisni obrazac programa ili projekta dio je obvezne dokumentacije i ispunjava se na hrvatskom jeziku. Sadrži podatke o prijavitelju, partnerima te sadržaju programa /projekta koji se predlaže za financiranje.

Obrasci u kojima nedostaju podaci vezani uz sadržaj programa neće biti uzeti u razmatranje.

Obrazac je potrebno ispuniti na računalu, potpisati i ovjeriti pečatom organizacije. Rukom ispisani obrasci neće biti uzeti u razmatranje.

U slučaju da udruga nije upisana u Registar neprofitnih organizacija, a što se dokazuje upisom RNO broja u opisni obrazac, odnosno uvidom U Registar, cijela prijava će biti odbijena zbog nezadovoljavanja propisanih uvjeta natječaja.

Ukoliko opisni obrazac sadrži gore navedene nedostatke, prijava će se smatrati nevažećom.

*2.2.2 Sadržaj obrasca Proračuna*

Obrazac Proračuna dio je obvezne dokumentacije i sadrži podatke o svim izravnim i neizravnim troškovima programa/projekta, kao i o bespovratnim sredstvima koja se traže od davatelja.

Prijava u kojima nedostaje obrazac Proračuna neće biti uzeta u razmatranje, kao ni prijava u kojoj obrazac Proračuna nije u potpunosti ispunjen.

Ukoliko postoji potreba za povećanjem broja redaka, molimo Vas da ih ubacite.

Obrazac je potrebno ispuniti na računalu, potpisati i ovjeriti pečatom udruge. Rukom ispisani obrasci neće biti uzeti u razmatranje.

*2.2.3 Gdje poslati prijavu?*

Obvezne obrasce i propisanu dokumentaciju potrebno je poslati u papirnatom obliku (jedan izvornik). Prijava u papirnatom obliku sadržava obvezne obrasce popunjene putem računala, vlastoručno potpisane od strane osobe ovlaštene za zastupanje, i ovjerene službenim pečatom organizacije.

Navedenu natječajnu dokumentaciju potrebno je dostaviti u zatvorenoj omotnici poštom ili osobno u pisarnicu Grada Labina (radnim danom od 8,00 do 15,00 sati).

Na vanjskom dijelu omotnice potrebno je istaknuti puni naziv i adresu prijavitelja s napomenom “NE OTVARATI- Javni natječaj za predlaganje programa i projekata iz područja kulture za 2017.“ Prijave se šalju na sljedeću adresu:

Grad Labin

Titov trg 11, 52 220 Labin

2.2.4 Rok za slanje prijave

Rok za prijavu na natječaj je **24. veljače 2017. do 14,00 sati**. Prijava je dostavljena u roku ako je dostavljena putem pošte ili osobno u pisarnici do datuma koji je naznačen kao rok za prijavu na natječaj. U slučaju da je prijava dostavljena osobno u pisarnicu, prijavitelju će, ukoliko je zatraži, biti izdana potvrda o točnom vremenu prijma pošiljke. Napominje se prijaviteljima da je potrebno voditi računa da ukoliko pošiljke šalju poštom, treba uzeti u obzir vrijeme dostave pošiljki (pošiljku poslati par dana ranije kako bi Gradu Labinu bila uručena do 24. veljače 2017.)

Sve prijave poslane izvan roka neće biti uzete u razmatranje.

*2.2.5 Kome se obratiti ukoliko imate pitanja?*

Sva pitanja vezana uz natječaj mogu se postaviti isključivo elektroničkim putem, slanjem upita na sljedeću adresu: [javnost@labin.hr](mailto:javnost@labin.hr), i to najkasnije do 6. veljače 2017. godine.

Odgovori na pojedine upite u najkraćem mogućem roku poslat će se izravno na adrese onih koji su pitanja postavili.

U svrhu osiguranja ravnopravnosti svih potencijalnih prijavitelja, davatelj sredstava ne može davati prethodna mišljenja o prihvatljivosti prijavitelja, partnera, aktivnosti ili troškova navedenih u prijavi.

## 2.3 PROCJENA PRIJAVA I DONOŠENJE ODLUKE O DODJELI SREDSTAVA

**(A) PREGLED PRIJAVA U ODNOSU NA FORMALNE UVJETE NATJEČAJA**

Davatelj financijskih sredstava ustrojava Povjerenstvo za provjeru formalnih uvjeta natječaja.

U postupku provjere ispunjavanja formalnih uvjeta natječaja provjerava se:

* je li prijava dostavljena na natječaj u zadanome roku
* je li zatraženi iznos sredstava unutar financijskih pragova postavljenih u natječaju
* jesu li dostavljeni, potpisani i ovjereni svi obvezni obrasci i obvezna popratna dokumentacija
* jesu li ispunjeni drugi formalni uvjeti natječaja.

O svim pristiglim prijavama vodi se zapisnik. Sve se prijave urudžbiraju po redu zaprimanja. Povjerenstvo obavlja uvid u dostavljenu dokumentaciju i o tome vodi evidenciju na posebnom obrascu. Nakon provjere svih pristiglih i zaprimljenih prijava u odnosu na propisane uvjete natječaja, predsjednik/ca Povjerenstva donosi odluku koje se prijave upućuju na stručno ocjenjivanje, akoje se odbijaju radi neispunjavanja formalnih uvjeta natječaja.

Također, davatelj će pisanim putem obavjestiti sve prijavitelje čije prijave budu zaprimljene o ispunjenju ili neispunjenju formalnih uvjeta natječaja nakon čega imaju pravo u roku od 8 dana od dana primitka obavjesti podnijeti prigovor pročelniku Upravnog odjela za poslove gradonačelnika i Gradskog vijeća. Prigovor ne odgađa izvršenje navedenih odluka i provedbu natječaja.

U slučaju prihvaćanja prigovora od strane pročelnika, prijava će biti upućena u daljnju proceduru, a u slučaju neprihvaćanja prigovora prijava će biti odbijena.

**(B) PROCJENA PRIJAVA KOJE SU ZADOVOLJILE PROPISANE UVJETE NATJEČAJA**

Davatelj financijskih sredstava ustrojava Povjerenstvo za ocjenjivanje prijava (dalje: Povjerenstvo) koje se sastoji od 3 člana, koji su obvezni potpisati Izjavu o nepristranosti i povjerljivosti. Svaka pristigla i zaprimljena prijava ocjenjuje se temeljem obrasca za procjenu koji se nalazi u nastavku. Povjerenstvo će išćitavajući opisni obrazac i obrazac proračuna i uspoređujući odgovore iz tih obrazaca s ciljevima ovog natječaja odgovarati na pitanja iz obrasca za ocjenu te prijavu ocjenjivati ocjenom od 0 do 10 (0=najniža ocjena).

Ukoliko pojedino pitanje nije moguće ocijeniti, jer za to nema uporišta u prijavi, procjenjivači će odgovor ocijeniti sa O. Prijava mora dobiti više od 50% ukupno mogućeg broja bodova kako bi ostvarila mogućnost financiranja iz proračuna Grada Labina i bila predmetom pregovaranja i čišćenja proračuna. Nerealan i „prenapuhan“ proračun je razlog za lošiju ocjenu i/ili neprihvaćanje prijave za financiranje.

Ocjenjivanje će se vršiti prema slijedećim kriterijima:

|  |  |
| --- | --- |
| **A. Relevantnost programa / projekta** | **Bodovi (max 30)** |
| A.1 Koliko je prijedlog relevantan u odnosu na ciljeve i prioritete natječaja? Jesu li ciljevi programa jasno definirani i realno dostižni? | **(0–5)** |
| A.2 Jesu li očekivani rezultati programa realno postavljeni u odnosu na raspoložive kapacitete? (materijalne, ljudske, financijske) | **(0–5)** |
| A.3 Jesu li aktivnosti programa jasne, opravdane, razumljive i provedive? | **(0–5)** |
| A.4 Hoće li predložene aktivnosti dovesti do jasno određenih i željenih rezultata u lokalnoj zajednici? | **(0–5)** |
| A.5 Ima li program jasno definirane korisnike? (broj i struktura)  Jesu li njihove potrebe jasno definirane i bavi li se program njima na  odgovarajući način? | **(0–5)** |
| A.6 Da li je projekt/program sukladno  Kulturnoj strategiji Grada Labina 2014.-2019. (Službene novine Grada Labina broj 6/13) od posebnog interesa za Grad Labin? | **(0–5)** |
| A. ukupan broj bodova (najviše bodova 30) |  |

|  |  |
| --- | --- |
| **B. Proračun (troškovi)** | **Bodovi (max 15)** |
| B.1 Jesu li troškovi programa realni u odnosu na njegovu specifičnost i predviđeno vrijeme trajanja? | **(0-10)** |
| B.2 Jesu li aktivnosti prikladno prikazane u proračunu projekta? | **(0-5)** |
| B. ukupan broj bodova (najviše bodova 15) |  |

|  |  |
| --- | --- |
| **C. Institucionalna sposobnost prijavitelja/partnera** | **Bodovi (max 25)** |
| C.1 Ima li prijavitelj dovoljno iskustva u provođenju sličnih projekata (imaju li odgovarajuće sposobnosti, znanja i vještine za njegovo provođenje)? | **(0–5)** |
| C.2 Ima li prijavitelj razvijen sustav volonterstva (da li uredno predaje izvješća o organiziranom volontiranju nadležnom ministarstvu?) | **(0–5)** |
| C.3 Ima li prijavitelj dovoljno upravljačkog kapaciteta (uključujući osoblje, opremu i sposobnost vođenja programa) | **(0–5)** |
| C.4 Ima li prijavitelj stabilne i dostatne izvore financiranja? | (0–5) |
| C.5. Da li prijavitelj aktivnosti provodi samostalno ili u partnerstvu i ako ih provodi u partnerstvu da li su jasno definirane uloge partnera u provedbi aktivnosti? | (0–5) |
| C. ukupan broj bodova (najviše bodova 25) |  |
| UKUPNO OSTVARENI BODOVI |  |

*Privremena lista odabranih programa za dodjelu sredstava*

Temeljem provedene procjene prijava koje su zadovoljile propisane uvjete natječaja, Povjerenstvo će sastaviti privremenu listu odabranih programa, prema bodovima koje su postigli u procesu procjene. Privremena lista sastoji se od prijava rangiranih prema broju bodova, čiji zatraženi iznos zajedno ne premašuje ukupni planirani iznos natječaja. Uz privremenu listu, temeljem bodova koje su ostvarile tijekom procjene, Povjerenstvo će sastaviti i rezervnu listu odabranih programa za dodjelu sredstava.

**(C) DOSTAVA DODATNE DOKUMENTACIJE**

Kako bi se izbjegli dodatni nepotrebni troškovi prilikom prijave na natječaj, davatelj financijskih sredstava tražit će dodatnu dokumentaciju isključivo od onih prijavitelja koji su, temeljem postupka procjene prijava, ušli na Privremenu listu odabranih programa za dodjelu sredstava.

Dodatnu dokumentaciju čine:

* uvjerenje o nekažnjavanju
* potvrda porezne uprave o nepostojanju dugovanja

Dodatna dokumentacija dostavlja se u izvorniku.

Provjeru dodatne dokumentacije vrši Povjerenstvo.

Dugovanja prema Gradu Labinu provjeravati će Upravni odjel za poslove Gradonačelnika i Gradskog vijeća.

Ukoliko prijavitelj ne dostavi traženu dodatnu dokumentaciju u roku 5 dana, njegova prijava će se odbaciti kao nevažeća.

Ukoliko se provjerom dodatne dokumentacije ustanovi da neki od prijavitelja ne ispunjava tražene uvjete natječaja, njegova prijava neće se razmatrati za postupak ugovaranja.

Rezervna lista odabranih programa za dodjelu sredstava aktivirat će se prema redoslijedu ostvarenih bodova prilikom procjene ukoliko, nakon provjere dodatne dokumentacije, ostane dovoljno sredstava za ugovaranje dodatnih programa.

U slučaju da procjenjivačko tijelo donese preporuku o odobravanju samo dijela ukupno zatraženih sredstava ili promjene određenih stavki u proračunu, Grad Labin će putem Upravnog odjela za poslove Gradonačelnika i Gradskog vijeća s prijaviteljem pregovarati o izmjeni proračuna kako bi procijenjeni troškovi odgovarali realnim troškovima u odnosu na predložene aktivnosti, a sve to prije potpisivanja ugovora, kako bi se nova specifikacija troškova mogla dogovoriti i priložiti ugovoru.

Nakon provjere dostavljene dokumentacije, Povjerenstvo predlaže konačnu listu odabranih programa za dodjelu sredstava.

## 2.4 OBAVIJEST O DONESENOJ ODLUCI O DODJELI FINANCIJSKIH SREDSTAVA I PRAVO PRIGOVORA

Svi prijavitelji, čije su prijave ušle u postupak ocjene, biti će obaviješteni o donesenoj Odluci o dodjeli financijskih sredstava programima u sklopu natječaja. U slučaju da prijavitelj nije ostavrio dovoljan broj bodova, obavijest mora sadržavati razloge za dodjelu manje ocjene od strane povjerenstva.

Grad Labin će u roku od osam (8) radnih dana od dana donošenja odluke o dodjeli financijskih sredstava, obavijestiti prijavitelj čiji projekti ili programi nisu prihvaćeni za financiranje o razlozima ne financiranja njihova projekta ili programa uz navođenje ostvarenog broja bodova po pojedinim kategorijama ocjenjivanja i obrazloženja iz opisnog dijela ocjene ocjenjivanog projekta ili programa.

Prijaviteljima kojima nisu odobrena financijska sredstva može se, na njihov zahtjev, omogućiti uvid u zbirnu ocjenu njihova programa te ujedno imaju pravo na prigovor na natječajni postupak te eventualno bodovanje nekog kriterija sa 0 bodova ako udruga smatra da je u prijavi dostavila dovoljno argumenata za drugačije bodovanje, u roku od osam (8) dana od dana primitka obavijesti o rezultatima natječaja.

Prigovor se ne može podnijeti na odluku o neodobravanju sredstava ili visini dodijeljenih sredstava

Odluku po prigovoru, uzimajući u obzir sve činjenice donosi Gradonačelnik Grada Labina.

### 

### 2.4.1 UGOVARANJE

Nakon što Gradonačelnik Grada Labina donose Odluku o ukupno odobrenim iznosima za financiranje izabranih prijava uslijedit će potpisivanje ugovora sa svakom pojedinom udrugom. Važno je napomenuti da jednom potpisani ugovor koji u sebi ima i specifikaciju troškova nije moguće mijenjati bez pisanog odobrenja Grada Labina.

### 2.4.2 OBJAVA REZULTATA

Rezultati Natječaja objavit će se na internetskoj stranici Grada Labina [www.labin.hr](http://www.labin.hr), a svaki prijavitelj će pismenim putem biti upoznat s donesenom Odlukom.

### 2.4.3 INDIKATIVNI KALENDAR NATJEČAJNOG POSTUPKA

|  |  |
| --- | --- |
| **Faze natječajnog postupka** | **Datum** |
| **Objava natječaja** | 25. siječnja |
| **Rok za slanje prijava** | 24. veljače |
| **Rok za slanje pitanja vezanih uz natječaj** | 6. veljače |
| **Rok za upućivanje odgovora na pitanja vezana uz natječaj** | 10. veljače |
| **Rok za provjeru formalnih uvjeta natječaja** | 3. ožujka |
| **Rok za slanje obavijesti o nezadovoljavanju propisanih uvjeta natječaja** | 6. ožujka |
| **Rok za procjenu prijava koje su zadovoljile propisane uvjete natječaja** | 14. ožujka |
| **Rok za dostavu dodatne dokumentacije** | 20. ožujka |
| **Rok za objavu odluke o dodjeli financijskih sredstava i slanje obavijesti prijaviteljima** | 24. ožujka |
| **Rok za ugovaranje** | 30. ožujka |

Davatelj financijskih sredstava ima mogućnost ažuriranja ovog indikativnog kalendara. Obavijest o tome, kao i ažurirana tablica, objavit će se na sljedećoj web stranici: [www.labin.hr](http://www.labin.hr).

## 2.5 IZVJEŠTAVANJE O PROVEDBI ODOBRENE POTPORE

Prijavitelji kojima se odobri potpora bit će obvezni, sukladno potpisanom ugovoru, Gradu Labinu dostaviti završno opisno i financijsko izvješće o provedbi programa ili projekta, zajedno sa popratnom dokumentacijom. Prilikom izvještavanja prijavitelj je obvezan pridržavati se odredbi Pravilnika i Ugovora. Opisno i financijsko izvješće potrebno je dostaviti u papirnatom obliku te je potrebno dostaviti priloge kojima se potvrđuje provedba aktivnosti te namjensko trošenje odobrenih sredstava.

# 3. KLAUZULA O PRIHVAĆANJU JAVNE OBJAVE OSOBNIH PODATAKA

Sukladno Zakonu o pravu na pristup informacijama (NN 25/13; 85/15), Grad Labin kao tijelo javne vlasti, obavezno je, radi upoznavanja javnosti, omogućiti pristup informacijama o svom radu pravodobnom objavom na internetskim stranicama ili u javnom glasilu. U cilju zakonom utvrđene svrhe i u interesu javnosti, Grad Labin objavljuje sve donesene akte na službenoj internetskoj stranici i u službenom glasilu Grada. Slijedom navedenog, smatrat će se da je podnositelj prijave na ovaj Natječaj, a koja sadrži i njegove osobne podatke, uz tražene priloge, dao privolu za njihovo prikupljanje, obradu i korištenje istih javnom objavom na internetskim stranicama i u službenom glasilu Grada Labina, a u svrhu u koju su prikupljeni.